b'\n_START_ARTICLE_\nForssan vaakuna\n_START_PARAGRAPH_\nForssan vaakuna on Forssan kaupungin tunnus. Vaakunan aihe pohjautuu kauppalalle ennen kuntalain voimaantuloa 1947 tasavallan presidentin asetuksella vahvistamaan vaakunaan, jonka yhten\xc3\xa4 aiheena on vesipy\xc3\xb6r\xc3\xa4. Vaakuna viittaa vanhoihin myllyihin kosken rannalla, joiden ymp\xc3\xa4rille nykyisen teollisuusyhdyskunnan rakentuminen sai alkunsa._NEWLINE_Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 hopeinen vesiratas.\xe2\x80\x9d Vaakunan on suunnitellut Olof Eriksson, ja Forssan kauppalanvaltuusto hyv\xc3\xa4ksyi sen kokouksessaan 18. kes\xc3\xa4kuuta 1962. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 29. elokuuta samana vuonna.'